钦定古今图书集成/理学汇编/学行典/第249卷 > 严恪
## 钦定古今图书集成/理学汇编/学行典/第249卷 > 严恪

按《常熟县志》：“严恪，字心萱，少尝投牒为群掾，旋弃去
力田，遂掌赋于乡邑。有白茆塘，江南诸水注海道也。
岁久壅淤，则下流无从疏泄，以故江南多水患。恪为
掌赋，输运至都，适乡民陈宗祥叩阙上疏，请濬白茆，
恪遂与同事，因得大濬，自是言水利者，咸祖其说。又
尝以吴中多芜田，岁逋无所出，因出所有膏腴资诸”
逋赋者，名曰“助役。”为人气概轩举而度阔达，于民瘼，
时务无不周知，抚按多从咨访焉。所著《水利纪略》《随
意吟》等书。